Palatkalardagi bolalar, sohilga chiqib qolgan kit, internet izlab daraxtga chiqib olgan erkak. 17-noyabr suratlari

17-noyabr kuni dunyoning turli burchaklaridan olingan eng qiziqarli suratlar jamlanmasini taqdim etamiz.

 Myanmaning Yangon hududida tumshug‘idagi baliq bilan ko‘ldagi bambuk shoxida o‘tirgan qush.

 Peruning Lima shahrida Morado markaziy partiyasining vakili Fransisko Sagasti Kongress tomonidan vaqtinchalik prezident sifatida saylanganidan so‘ng odamlar yig‘ilmoqda.

 AQShning Uilmington hududida yangi saylangan prezident Jo Bayden iqtisodiyot haqidagi ma’ruzasi oldidan niqobini yechmoqda.

 Fransiyaning Parij shahridagi Sen-Deni avtostradasida odamlar narsalarini yoqib, o‘zlarini isitib, politsiya evakuatsiyasini kutmoqda.

 Xitoyning Sindao shahrida chegara politsiyasi xodimlari Shandun provinsiyasidagi portni qo‘riqlamoqda.

 Fransiyaning Parij shahridagi muhojirlar lagerida evakuatsiya olib borilmoqda.

 Afg‘onistonning Host viloyatidagi qochoqlar lageridagi palatkalarda o‘tirgan bolalar.

 Turkiyaning Van viloyati qor bilan qoplandi.

 Shimoliy Makedoniyadagi Kuklitsa hududida meteorit yomg‘iri.

 Indoneziyaning Depok hududida ishlatilgan motosikl shinalarini tartibga keltirayotgan erkak.

 Armanistonning Yerevan shahrida Tog‘li Qorabog‘ qochoqlari Stepanakertga yetib olish uchun avtobusga chiqishdi.

 Peruning yangi prezidenti Manuel Merino de Lama mamlakatda sobiq prezidentga qarshi korrupsiyaviy tergov harakatlari oqibatida kelib chiqqan namoyishlar sabab lavozimini tark etdi.

 Buyuk Britaniya bosh vaziri Boris Jonson koronavirusga chalingan bemor bilan muloqotda bo‘lgani sababli o‘z-o‘zini yakkalash tartibiga o‘tdi. Endilikda uning uyini politsiya xodimi hamda Larri laqabli mushugi qo‘riqlamoqda.

 Rossiyaning Omsk viloyatidagi Stankyevich qishlog‘ida mahalliy aholi vakili Aleksey Dudoladov internet signalini ushlash uchun oq qayin ustiga chiqib oldi.

 Gonduras va Nikaraguaga “Yota” shtormi kirib keldi.

 Kit Fransiyaning Atlantik sohillariga chiqib qoldi.

 Buyuk Britaniyaning Elan vodiysidagi Kaban Kox to‘g‘oni yaqinida yurib ketayotgan erkak.

 Ocean Rebellion iqlim guruhi faollari Londondagi Boltiqbo‘yi birjasi binosi oldida chiqish qilmoqda.

 Hindistonning Dehli shahrida tibbiyot xodimi eski kvartallardan biridagi ulgurji bozorda ayoldan koronavirus tahlili uchun namuna olmoqda.
Avvalgi kunlarning fotogalereyalari: